**Протокол №15**

На 28.09.2015г. в 10:00 часа се проведе заседание на ОИК-Вълчедръм при следния дневен ред:

1.Назначаване съставите на Секционните избирателни комисии / СИК/ и утвърждаване списъка на резервните членове на територията на община Вълчедръм за изборите за общински съветници и за кметове и за национален референдум на 25 октомври 2015г.

Присъстваха:  
 Председател Раина Боянова Иванова  
Зам. Председател: Йордан Димитров Иванов  
Секретар: Георги Ангелов Митрашков  
Членове: Надежда Николова Главшина  
 Антон Аспарухов Цифудин  
 Цветана Тодорова Христова  
 Лозана Георгиева Бебина  
 Десислава Асенова Славчова  
 Иванка Цветанова Рачина  
 Емил Благоев Кръстев  
 Евгения Найденова Рачина

По първа точка от дневния ред докладва Председателя на ОИК-Вълчедръм Раина Иванова.

„Постъпило е предложение от ВРИД Кмета на община Вълчедръм от проведена консултация на 14.09.2015г. с Вх.№60/24.09.2015г. на ОИК Вълчедръм.

От Протокола е видно,че на консултацията са присъствали упълномощени представители на следните парламентарно представени партии:Партия „ГЕРБ”,Коалиция „БСП лява България”,

Партия „ДПС”,Партия „Атака” и Коалиция „АБВ”,които са се споразумели за своите представители в СИК и са подписали Протокола.

На консултацията не са присъствали упълномощени представители на Коалиция „Реформаторски блок”,Коалиция

„Патриотичен фронт” и Коалиция „България без цензура”,които са били уведомени и на които е предоставено копие от Протокола и за тях са оставени необходимия брой места в СИК при спазване изискванията на Решение №1984-МИ/НР от 08.09.2015г. на ЦИК.

Впоследствие са представени писмени предложения за сформиране съставите на СИК от Коалиция „Реформаторски блок”и Коалиция „България без цензура”.Към момента на постъпване -24.09.2015г. на писменото предложение от ВРИД Кмета на община Вълчедръм в ОИК не е представено писмено предложение за съставите на СИК от Коалиция „Патриотичен фронт”.

От представените писмени предложения за съставите на СИК от упълномощените представители на Коалиция „Реформаторски блок” и Коалиция „България без цензура” е видно,че не е постигнато съгласие при разпределение на ръководните длъжности за СИК №121100002-гр.Вълчедръм и СИК №121100019-с.Долни Цибър,по отношение на ръководната длъжност секретар.

От друга страна упълномощеният представител на Коалиция „България без цензура” е представил писмено предложение за състав на СИК 121100001-гр.Вълчедръм и СИК 121100002-гр.Вълчедръм за ръководната длъжност секретар.Същото се отнася и за СИК 121100019-с.Долни Цибър и СИК 121100020-с.Долни Цибър-отново и за двете избирателни секции на територията на едно населено място за ръководната длъжност секретар.ОИК – Вълчедръм счита,че при така представеното писмено предложение от представителя на Коалиция „България без цензура” не са спазени изискванията на Решение №1984-МИ/НР от 08.09.2015г. ,т.14 на Централната избирателна комисия,последно изречение,че при назначаване съставите на СИК местата, полагащи се на всяка от партиите и коалициите се разпределят равномерно в секциите на територията на общината.

В тази връзка ОИК – Вълчедръм чрез Секретаря на 26.09.2015г. в 10,37 ч. е уведомила упълномощения представител на Коалиция „България без цензура” и му е дала указания за изпълнение изискванията на цитирания нормативен акт на ЦИК, като му е дала срок за представяне на писмено предложение – 27.09.2015г.В указания от ОИК срок е постъпило ново предложение за състава на СИК с Вх.№66/27.09.2015г., 16,00 ч., в което е спазено цитираното изискване.

Действията,които ОИК – Вълчедръм е предприела по отношение на непредставено писмено предложение за състав на СИК от Коалиция „Патриотичен фронт”,които не са присъствали на консултацията и не са представили писмено предложение са:телефонно обаждане от Председателя на ОИК към представляващия партия „ВМРО – Българско национално движение” и представляващия Коалиция „Патриотичен фронт” за област Монтана,изпратени са и писма с Изх.№134/24.09.2015г. на ОИК- Вълчедръм в 16,05 ч..

След изтичане на указания от ОИК срок 25.09.2015г. не е постъпило писмено предложение.На следващия ден е постъпило предложение с Вх.№65/26.09.2015г. в 11,10 часа на ОИК от упълномощен представител на Коалиция „Патриотичен фронт”,което съдържа № по ред,СИК №, име,презиме и фамилия,ЕГН,длъжност в СИК, образование, специалност, политическа партия/коалиция от партии и телефон за връзка на членовете на секционните избирателни комисии.По така представеното предложение ОИК – Вълчедръм констатира,че са налице несъответствия между предложени членове за определена длъжност в СИК,които са оставени /11 броя места,от които 5 ръководни/при спазване изискванията на Решение №1984-МИ/НР от 08.09.2015г. след подписване на Протокола от консултацията на 14.09.2015. от присъствалите и споразумели се партии и коалиции и след представяне на писмените предложения от Коалиция „Реформаторски блок” и Коалиция „България без цензура”,които не са присъствали на консултацията,но са направили писмени предложения.ОИК констатира,че при оставените ръководни длъжности в СИК №121100013 – с.Ботево са оставени две ръководни длъжности – Председател и Секретар,които трябва да бъдат заети от членове,представени от Коалиция „Патриотичен фронт”.В този случай не са спазени изискванията на чл.92,ал.3 от Изборния кодекс и т.15 от Решение №1984-МИ/НР от 08.09.2015г. на ЦИК, съгласно което председателят,зам.председателят и секретарят не могат да бъдат от една и съща партия.В тази връзка предлагам ОИК – Вълчедръм да вземе решение и да изпрати цялата документация в Централната избирателна комисия за произнасяне.Колеги,имате думата за мнения и предложения.

Г-н Митрашков:  
„ Приемам, че предложението на Председателя на ОИК-Вълчедръм г-жа Иванова е правилно и подкрепям становището да се изпрати цялата документация по създадения казус в Централната избирателна комисия за решаване на проблема, съгласно изборния кодекс.”  
  
Г-н Кръстев:  
„Предлагам въпроса да бъде решен в рамките на ОИК, като се разместят местата на членовете на посочените секции от съответните партии.”  
  
Г-жа Асенова:  
„Предлагам въпроса да бъде решен в ОИК, защото партиите ще отреагират на евентуалното разместване и отново ще трябва ЦИК да решава проблема”  
  
Г-жа Рачина:  
„ Не бива да се разместват местата в секционните комисии на присъствалите на преговорите партии, за сметка на неприсъствалите, а предявяващи претенции към решението на ОИК-Вълчедръм”  
  
Няма други предложения. Пристъпи се към гласуване:

По въпроса за изпращане на цялата документация по казуса в ЦИК

Гласували 9 членове на комисията- „За”  
(Раина Иванова, Йордан Иванов, Георги Митрашков, Надежда Главшина, Антон Цифудин, Цветана Христова, Лозана Бебина, Иванка Рачина, Евгения Рачина)  
Гласували„Против”–2 (Десислава Асенова, Емил Кръстев)

По въпроса за решаване на проблема от ОИК-Вълчедръм   
 Гласували 2 членове на комисията – „За”   
(Десислава Асенова, Емил Кръстев)  
 Гласували„Против”– 9 (Раина Иванова, Йордан Иванов, Георги Митрашков, Надежда Главшина, Антон Цифудин, Цветана Христова, Лозана Бебина, Иванка Рачина, Евгения Рачина)

Въз основа на гласуването ОИК – Вълчедръм взе следното решение

**РЕШЕНИЕ № 112/ 28.09.2015г.**

*Относно: Назначаване съставите на Секционните избирателни комисии / СИК/ и утвърждаване списъка на резервните членове на територията на община Вълчедръм за изборите за общински съветници и за кметове и за национален референдум на 25 октомври 2015г.*

Постъпило е предложение от ВРИД Кмета на община Вълчедръм от проведена консултация на 14.09.2015г. с Вх.№60/24.09.2015г. на ОИК Вълчедръм.

От Протокола е видно,че на консултацията са присъствали упълномощени представители на следните парламентарно представени партии:Партия „ГЕРБ”,Коалиция „БСП лява България”,

Партия „ДПС”,Партия „Атака” и Коалиция „АБВ”,които са се споразумели за своите представители в СИК и са подписали Протокола.

На консултацията не са присъствали упълномощени представители на Коалиция „Реформаторски блок”,Коалиция

„Патриотичен фронт” и Коалиция „България без цензура”,които са били уведомени и на които е предоставено копие от Протокола и за тях са оставени необходимия брой места в СИК при спазване изискванията на Решение №1984-МИ/НР от 08.09.2015г. на ЦИК.

Впоследствие са представени писмени предложения за сформиране съставите на СИК от Коалиция „Реформаторски блок”

и Коалиция „България без цензура”.Към момента на постъпване -24.09.2015г. на писменото предложение от ВРИД Кмета на община Вълчедръм в ОИК не е представено писмено предложение за съставите на СИК от Коалиция „Патриотичен фронт”.

От представените писмени предложения за съставите на СИК от упълномощените представители на Коалиция „Реформаторски блок” и Коалиция „България без цензура” е видно,че не е постигнато съгласие при разпределение на ръководните длъжности за СИК №121100002-гр.Вълчедръм и СИК №121100019-с.Долни Цибър,по отношение на ръководната длъжност секретар.

От друга страна упълномощеният представител на Коалиция „България без цензура” е представил писмено предложение за състав на СИК 121100001-гр.Вълчедръм и СИК 121100002-гр.Вълчедръм за ръководната длъжност секретар.Същото се отнася и за СИК 121100019-с.Долни Цибър и СИК 121100020-с.Долни Цибър-отново и за двете избирателни секции на територията на едно населено място за ръководната длъжност секретар.ОИК – Вълчедръм счита,че при така представеното писмено предложение от представителя на Коалиция „България без цензура” не са спазени изискванията на Решение №1984-МИ/НР от 08.09.2015г. ,т.14 на Централната избирателна комисия,последно изречение,че при назначаване съставите на СИК местата, полагащи се на всяка от партиите и коалициите се разпределят равномерно в секциите на територията на общината.

В тази връзка ОИК – Вълчедръм чрез Секретаря на 26.09.2015г. в 10,37 ч. е уведомила упълномощения представител на Коалиция „България без цензура” и му е дала указания за изпълнение изискванията на цитирания нормативен акт на ЦИК, като му е дала срок за представяне на писмено предложение – 27.09.2015г.В указания от ОИК срок е постъпило ново предложение за състава на СИК с Вх.№66/27.09.2015г., 16,00 ч., в което е спазено цитираното изискване.

Действията,които ОИК – Вълчедръм е предприела по отношение на непредставено писмено предложение за състав на СИК от Коалиция „Патриотичен фронт”,които не са присъствали на консултацията и не са представили писмено предложение са:телефонно обаждане от Председателя на ОИК към представляващия партия „ВМРО – Българско национално движение” и представляващия Коалиция „Патриотичен фронт” за област Монтана,изпратени са и писма с Изх.№134/24.09.2015г. на ОИК- Вълчедръм в 16,05 ч..

След изтичане на указания от ОИК срок 25.09.2015г. не е постъпило писмено предложение.На следващия ден е постъпило предложение с Вх.№65/26.09.2015г. в 11,10 часа на ОИК от упълномощен представител на Коалиция „Патриотичен фронт”,което съдържа № по ред,СИК №, име,презиме и фамилия,ЕГН,длъжност в СИК, образование, специалност, политическа партия/коалиция от партии и телефон за връзка на членовете на секционните избирателни комисии.По така представеното предложение ОИК – Вълчедръм констатира,че са налице несъответствия между предложени членове за определена длъжност в СИК,които са оставени /11 броя места,от които 5 ръководни/при спазване изискванията на Решение №1984-МИ/НР от 08.09.2015г. след подписване на Протокола от консултацията на 14.09.2015. от присъствалите и споразумели се партии и коалиции и след представяне на писмените предложения от Коалиция „Реформаторски блок” и Коалиция „България без цензура”,които не са присъствали на консултацията,но са направили писмени предложения.ОИК констатира,че при оставените ръководни длъжности в СИК №121100013 – с.Ботево са оставени две ръководни длъжности – Председател и Секретар,които трябва да бъдат заети от членове,представени от Коалиция „Патриотичен фронт”.В този случай не са спазени изискванията на чл.92,ал.3 от Изборния кодекс и т.15 от Решение №1984-МИ/НР от 08.09.2015г. на ЦИК, съгласно което председателят,зам.председателят и секретарят не могат да бъдат от една и съща партия.

Предвид гореизложеното,ОИК – Вълчедръм приема,че не е постигнато съгласие между участвалите в консултацията партии и коалиции по смисъла на чл.91,ал.12 от Изборния кодекс и т.20 от

Решение №1984-МИ/НР от 08.09.2015г. на ЦИК.

На основание чл.87,ал.1,т.5 от Изборния кодекс във връзка с чл.91,ал.12,чл.89,ал.1 от Изборния кодекс и Решение №1984-МИ/НР от 08.09.2015г. на ЦИК, ОИК – Вълчедръм

**РЕШИ:**

НЕ назначава съставите на СИК на територията на община Вълчедръм и утвърждава списъка на резервните членове, като изпраща цялата документация на Централната избирателна комисия за произнасяне.

Решенията на ОИК подлежат на оспорване пред ЦИК по реда на чл.88 от ИК.

С това дневният ред беше изчерпан и заседанието беше закрито.

Присъствали:

|  |  |
| --- | --- |
| ПРЕДСЕДАТЕЛ: | Раина Боянова Иванова |
| ЗАМ.-ПРЕДСЕДАТЕЛ: | Йордан Димитров Иванов |
| СЕКРЕТАР: | Георги Ангелов Митрашков |
| ЧЛЕНОВЕ: | Надежда Николова Главшина |
|  | Антон Аспарухов Цифудин |
|  | Цветана Тодорова Христова |
|  | Лозана Георгиева Бебина  Десислава Асенова Славчова  Иванка Цветанова Рачина  Емил Благоев Кръстев  Евгения Найденова Рачина |

Председател:…………….. /Раина Иванова/

Секретар:…………………  
 /Георги Митрашков/